सड़क हादसे में केंद्रीय औद्योगिक सुरक्षा बल के जवान सहित दो लोगों की मौत, दो घायल
बुधवार की रात छुट्टी बिताकर बाइक में घर से भिलाई वापस जा रहे केंद्रीय औद्योगिक सुरक्षा बल के हवलदार सहित दो की मौत हो गई, जबकि घटना में दो लोग घायल हो गए। घटना यहां से करीब 5 किलोमीटर दूर इला गांव के पास हुई, जहां दो बाइक की आपने-सामने टक्कर हो गई। बताया जाता है कि दोनों बाइक सवार तेज गति में थे, वहीं इस घटना में जवान की प|ी व एक अन्य युवक घायल हुए हैं।
सरगुजा जिले के सीतापुर थाना क्षेत्र के ग्राम जामढोरी|शेष पेज 14
निवासी समारु लकड़ा भिलाई में केंद्रीय औद्योगिक सुरक्षा बल में पदस्थ था। वह कुछ दिन पहले छुट्टी में घर आया हुआ था। बुधवार की रात वह बाइक में अपनी प|ी फुलमतिया के साथ वापस भिलाई के लिए लौट रहा था। इसी दौरान पत्थलगांव के चट्टानपारा निवासी पिंटू पंडित अपने एक साथी पिंटू एक्का के साथ बाइक में ही किलकिला मेला देखकर पत्थलगांव आ रहा था। रात करीब 8 बजे समारु और पिंटू की बाइक तेज गति से आमने-सामने टकरा गईं। घटना में चारों बाइक सवार बुरी तरह घायल हो गए। स्थानीय लोगों की मदद से चारों घायलों को इलाज के लिए पत्थलगांव सिविल अस्पताल लाया गया, जहां केंद्रीय औद्योगिक सुरक्षा बल के हवलदार समारु की मौत हो गई। वहीं गंभीर रूप से घायल पिंटू पंडित को रायगढ़ रेफर किया गया था। जिसे 108 संजीवनी एंबुलेंस में रायगढ़ ले जाया जा रहा था, इसी दौरान रास्ते में सिसरिंगा के पास उसकी मौत हो गई। जबकि समारु की प|ी फुलमतिया और पिंटू एक्का का इलाज पत्थलगांव में ही चल रहा है। चिकित्सकों के मुताबिक घायलों की हालत खतरे से बाहर है, वहीं पुलिस ने इस मामले की जांच शुरू कर दी है।
घायलों को अस्पताल लाते हुए लोग
सड़क के किनारे गड्ढों की नहीं की जा रही फिलिंग
यहां मार्ग में सड़क के दोनों किनारों में गड्ढे बने हुए हैं, जिससे वाहन दूसरे वाहन को साइड देने के चक्कर में असंतुलित भी हो जाते हैं। इससे भी हमेशा हादसों का खतरा बना हुआ रहता है। अभी किलकिला में मेला चल रहा है। जहां रोजाना सैकड़ों दोपहिया व चार पहिया वाहन चालक इसी मार्ग से गुजरते हैं। कई बार वाहन चालक दूसरे वाहन को ओवर टेक करते समय या साइड देते समय असंतुलित हो जाते हैं। पर इन गड्ढों की फिलिंग करने में किसी का ध्यान नहीं है।
hin_Deva hin_Deva bho_Deva hin_Deva hin_Deva hin_Deva hin_Deva